**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 201 m. \_\_\_\_\_\_\_\_\_\_\_\_\_ \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | AB „Vilniaus šilumos tinklai“ |
| **Buveinės adresas** | Jočionių g. 13, 02300 Vilnius  |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Technikos direktorius Jevgenijus Sakovičius, veikiantis pagal 2018-03-15 d. generalinio direktoriaus įsakymą Nr. V1-74 |
| **Telefonas** | (8 5) 266 7359 |
| **El. pašto adresas** | info@chc.lt |

**RANGOVAS**

|  |  |
| --- | --- |
| **Pavadinimas** | UAB „Auksta“ |
| **Buveinės adresas** | Visorių g 12-21, 08300, Vilnius |
| **Juridinio asmens kodas** | 304341849 |
| **PVM mokėtojo kodas** | LT100011178410 |
| **Banko sąskaita** | LT687044060008114088 |
| **Atstovas ir atstovavimo pagrindas** | Direktorius Ričardas Rastauskas, bendrovės nuostatai |
| **Telefonas** | 860924849 |
| **El. pašto adresas** | ricardas@auksta.lt |

1. **SUTARTIES OBJEKTAS (Sutarties BD 4 skyrius)**
	1. Rangovas įsipareigoja savo rizika ir savo medžiagomis pagal Techninių sąlygų reikalavimus, Sutartyje nurodytomis sąlygomis ir terminais atlikti statinių remonto, defektų šalinimo darbus (toliau – Darbai) ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA (Sutarties BD 5 skyrius)**
	1. Pagal šią Sutartį atliekamų Darbų apimtys nurodytos Techninėje specifikacijoje.
	2. Sutarties galiojimo laikotarpiu Užsakovas turi teisę koreguoti darbų apimtis, neviršijant Sutartyje nurodytos bendros Darbų kainos.
	3. Už Darbus, kuriuos Rangovas be Užsakovo rašytinio sutikimo atlieka nukrypdamas nuo projekto, Užsakovas Rangovui neapmoka.
	4. Pradinę Sutarties kaina sudaro 1.452.000,00 EUR (vienas milijonas keturi šimtai penkiasdešimt du tūkstančiai eurų 00 ct), įskaitant PVM. Bendrą Sutarties kainą sudaro:
		1. Darbų kaina 1.200.000,00-EUR (vienas milijonas du šimtai tūkstančių eurų 00 ct), neįskaitant PVM;
		2. Pridėtinės vertės mokestis (PVM) *21 %* - 252.000,00 EUR (du šimtai penkiasdešimt du tūkstančiai eurų 00 ct) EUR.
	5. Užsakovas moka Rangovui:
		1. už faktiškai atliktus defektų šalinimo darbus Užsakovas mokės Rangovui už faktiškai sugaištą darbo laiką pagal valandinį darbo užmokesčio atlygį, nurodytą Sutarties SD Priede Nr.3;
		2. už defektų šalinimo darbų atlikimui sunaudotas medžiagas ir/ar naudojamus mašinas ir mechanizmus (išskyrus įrankius) Užsakovas mokės pagal Užsakymo metu galiojančias „Statybos resursų skaičiuojamųjų rinkos kainų“ kainininke (UAB „SISTELA“, Franko statybos kaina) nustatytas kainas;
		3. už faktiškai atliktus remonto darbus Užsakovas mokės pagal Užsakymo metu galiojančius, „Statybos resursų skaičiuojamųjų rinkos kainų“ kainininko (UAB „ SISTELA“) įkainius, naudojant užsakymo metu galiojančius, bendruosius ekonominius normatyvus ir pritaikius, sutartyje numatytą, nuolaidą/antkainį.
	6. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – fiksuotas įkainis su peržiūra.
	7. PVM bus apskaičiuojamas ir sumokamas prievolės apskaičiuoti PVM atsiradimo metu galiojančių teisės aktų nustatyta tvarka. Pasikeitus Lietuvos Respublikoje galiojančiuose teisės aktuose numatytam PVM tarifui, Sutartyje numatyti Darbų įkainiai (neįskaitant PVM) nesikeičia.
	8. Užsakovas neįsipareigoja Rangovui sumokėti visą pradinę sutarties sumą sutarties galiojimo laikotarpiu. Rangovui bus sumokama tik už faktiškai atliktų darbų kiekį.
3. ***DARBŲ KOKYBĖ (Sutarties BD 6 skyrius)***
	1. Rangovo atliekamų Darbų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais šioje Sutartyje numatytiems Darbams atlikti, pridedamų Techninių sąlygų reikalavimus ar kitus dokumentus, kurie numato kokybės reikalavimus Darbams, bei įprastai tokios rūšies Darbams keliamus reikalavimus.
	2. Rangovas, vykdydamas šią Sutartį, turi užtikrinti Techninėje specifikacijoje nurodytų ir galiojančių teisės aktų reikalavimų, naudojamų medžiagų – gamyklų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Užsakovo nustatytą ir su Rangovu suderintą terminą.
	3. Užsakovo per garantinį terminą nustatytiems trūkumams šalinti nustatomas 14 (keturiolika) darbo dienų terminas.
	4. Už nustatytų Darbų trūkumų nepašalinimą per Sutarties SD 3.3 punkte nustatytą terminą Užsakovui pareikalavus Rangovas moka 0,05 procento nuo vėluojamų pašalinti nustatytų trūkumų kainos dydžio baudą, tačiau bet kokiu atveju ne mažiau kaip 100 (šimtas) eurų už kiekvieną uždelstą dieną.
	5. Maksimali delspinigių ir (ar) baudų suma, Rangovo mokėtina pagal šią Sutartį, negali viršyti 10 proc. bendros Darbų kainos.
	6. Esant Užsakovo abejonėms dėl Darbų kokybės perdavimo – priėmimo metu, Užsakovas gali skirti nepriklausomą darbų kokybės ekspertizę. Jei ekspertizės metu nustatoma, kad Darbai atlikti nekokybiškai - ekspertizės išlaidas apmoka Rangovas, jei Darbai atlikti kokybiškai – Užsakovas. Šalys susitaria, kad tokios ekspertizės išvados joms bus privalomos.
4. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 dalis)**
	1. Rangovas Sutarčiai vykdyti turi teisę pasitelkti tik šiuos Subrangovus, kurie numatyti Rangovo Pasiūlyme: UAB „Šilumos šaltinis“.
	2. Subrangovų keitimas vietomis tarp Sutartyje numatytų Subrangovų galimas tik gavus Užsakovo sutikimą.
	3. Sutarties galiojimo metu papildomų Subrangovų pasitelkimas arba Sutartyje numatytų Subrangovų atsisakymas galimas, tik gavus Užsakovo sutikimą ir esant vienai iš šių priežasčių:
		1. Sutartyje numatytas Subrangovas yra likviduojamas, bankrutavęs arba jam yra iškelta bankroto byla;
		2. Subrangovas Rangovui atsisako atlikti jam Sutartyje numatytą darbų dalį;
		3. siekiant tinkamai ir laiku įvykdyti Sutartį dėl pagrįstų aplinkybių būtina padidinti darbų atlikimo spartą.
5. **DARBŲ ATLIKIMO TERMINAI, VIETA IR PRIĖMIMO TVARKA (Sutarties BD 10 skyrius)**
	1. Rangovas Darbus pradeda vykdyti po užsakymo gavimoir įsipareigoja užbaigti juos ne vėliau kaip per užsakyme nurodytą terminą.
	2. Darbų atlikimo vieta bei pobūdis nurodomi teikiant užsakymą pagal šią Sutartį.
	3. Rangovas turi užtikrinti nuoseklią Sutarties vykdymo eigą.
	4. Defektų šalinimo darbai priimami pašalinus defektus, pasirašant „Defektų šalinimo atliktų darbų priėmimo-perdavimo aktus“.
	5. Remonto darbai priimami atlikus Užsakovo užsakytus darbus, pasirašant Atliktų darbų priėmimo – perdavimo aktus.
	6. Už vėlavimą atlikti Darbus per Sutarties SD 5.1 nustatytą terminą Rangovas moka 0,05 procento nuo pavėluotai atliktų Darbų vertės dydžio baudą už kiekvieną uždelstą dieną tačiau bet kokiu atveju ne mažiau kaip 100 (šimtas) eurų už kiekvieną pavėluotą dieną.
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)**
	1. Užsakovas sumoka Rangovui už faktiškai kokybiškai atliktus darbus per 30 kalendorinių dienų nuo PVM sąskaitos faktūros ar kito tipo priklausančio išrašyti ir naudojantis elektronine paslauga „E. sąskaita“*(*elektroninės paslaugos „E. sąskaita“ svetainė pasiekiama adresu [www.esaskaita.eu)](http://www.esaskaita.eu))) Užsakovui pateikti dokumento, atitinkančio PVM sąskaitos faktūros turinį ir tikslą (toliau – Sąskaita), gavimo dienos.
	2. Užsakovui per Sutarties BD 10.3 punkte nurodytą terminą pasirašius „Defektų šalinimo atliktų darbų priėmimo-perdavimo aktus“ ar Atliktų darbų priėmimo – perdavimo aktus“, Rangovas naudodamasis elektronine paslauga „E. sąskaita“ per 5 (penkias) darbo dienas pateikia Užsakovui Sąskaitą.
	3. Visi atsiskaitymai pagal šią Sutartį atliekami eurais.
	4. Užsakovas Rangovui nekompensuoja PVM sąskaitos faktūros teikimo mokesčio naudojantis elektronine paslauga „E. sąskaita“.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
	1. Ši Sutartis įsigalioja nuo sutarties pasirašymo dienos ir galioja iki Sutartinių įsipareigojimų įvykdymo, bet ne ilgiau kaip 3 (tris) metus.
8. **SPECIALIOSIOS SĄLYGOS**
	1. Rangovas ne vėliau kaip per 10 (dešimt) darbo dienų nuo šios Sutarties pasirašymo dienos turi pateikti Užsakovui 3 proc. bendros Sutarties kainos su PVM, nurodytos Sutarties SD 2.4 punkte, dydžio Sutarties įvykdymo užtikrinimą, galiojantį ne trumpiau negu galioja ši Sutartis ir atitinkantį Sutarties BD 16.3.2 – 16.3.3 punktuose išdėstytus reikalavimus.
	2. Rangovas privalo laikytis Lietuvos Respublikoje galiojančių darbų saugos, gaisrinės saugos taisyklių, aplinkosaugos ir kitų norminių teisės aktų, dirbant šilumos, elektros, dujų ir kituose įrenginiuose reikalavimų, taip pat Užsakovo lokalinių teisės aktų reikalavimų, su kuriais privalo susipažinti Rangovas, dirbdamas darbus pagal Rangos sutartį. Užsakovo pagrindiniai lokaliniai teisės aktai publikuojami <http://www.chc.lt/>. Rangovas privalo pasirašyti Susitarimą, kuriuo įsipareigoja iki Darbų pradžios susipažinti su Užsakovo lokaliniais teisės aktais, o atlikdamas darbus vykdys juose išdėstytus reikalavimus.
9. **PRIEDAI**
	1. Prie Sutarties SD pridedami šie priedai:
		1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
		2. Priedas Nr. 2 – Techninė specifikacija, 7 lapai;
		3. Priedas Nr. 3 - Pasiūlymas, 3 lapai;
		4. Priedas Nr. 4 – Susitarimas Darbuotojų saugos ir sveikatos, gaisrinės saugos, aplinkosaugos klausimais, 3 lapai.
		5. Priedas Nr.5 - Lokalinių teisės aktų sąrašas, 1 lapas.
10. **ŠALIŲ PARAŠAI**

|  |  |
| --- | --- |
| **Užsakovo vardu:** | **Rangovo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |